b"\n_START_ARTICLE_\nAsas de Portugal\n_START_SECTION_\nIstorija\n_START_PARAGRAPH_\nAerobatikos komanda Asas de Portugal buvo \xc4\xafkurta 1977 m. Oro paj\xc4\x97g\xc5\xb3 \xc5\xa1tabo vir\xc5\xa1ininko \xc4\xafsakymu. Tikslas buvo atstovauti Portugalijos Oro paj\xc4\x97gas Tarptautin\xc4\x97je aviacijos \xc5\xa1vent\xc4\x97je. \xc5\xa0is aerobatikos dalinys buvo sukurtas pra\xc4\x97jus 25 metams po ankstesni\xc5\xb3 toki\xc5\xb3 komand\xc5\xb3 buvimo. Asas de Portugal pirmtakai buvo Drag\xc3\xb5es ('Drakonai') ir S\xc3\xa3o Jorge ('\xc5\xa1v. Jurgio') aerobatikos patruliai._NEWLINE_\xc5\xa0is demonstracinis patrulis, naudoj\xc4\x99s Cessna T-37C, veik\xc4\x97 13 met\xc5\xb3, o po to buvo sujungtas su 102-\xc4\x85ja eskadrile Panchos. Per t\xc4\x85 laik\xc4\x85 buvo atlikta 186 demonstraciniai skryd\xc5\xbeiai, i\xc5\xa1 kuri\xc5\xb3 40 buvo atlikti tarptautiniuose renginiuose. Po 1990 m. pertvarkant Portugalijos oro paj\xc4\x97gas buvo nura\xc5\xa1yti pasen\xc4\x99 l\xc4\x97ktuvai T-37, ir komandos veikla nutr\xc5\xabko._NEWLINE_1997 m. komanda buvo v\xc4\x97l atkurta. Ji buvo apr\xc5\xabpinta l\xc4\x97ktuvais Alpha Jet ir priskirta 103-iajai eskadrilei Carac\xc3\xb3is ('Sraig\xc4\x97s'). Komand\xc4\x85 sudar\xc4\x97 7 pilotai ir techninio aptarnavimo grup\xc4\x97. Pirmasis vie\xc5\xa1as pasirodymas su l\xc4\x97ktuvais Alpha Jet \xc4\xafvyko 1997 m. bir\xc5\xbeelio 27 d. \xc5\xa1ven\xc4\x8diant 45-\xc4\x85sias Portugalijos oro paj\xc4\x97g\xc5\xb3 metines Sintros aviacijos baz\xc4\x97je._NEWLINE_1998 m. demonstracinis patrulis v\xc4\x97l buvo panaikintas d\xc4\x97l logistini\xc5\xb3 prie\xc5\xbeas\xc4\x8di\xc5\xb3._NEWLINE_50-\xc5\xb3j\xc5\xb3 Portugalijos oro paj\xc4\x97g\xc5\xb3 metini\xc5\xb3 proga 2001 m. 103-ioji eskadril\xc4\x97 buvo v\xc4\x97l \xc4\xafpareigota paruo\xc5\xa1ti demonstracin\xc4\xaf aerobatikos skryd\xc4\xaf l\xc4\x97ktuvais Alpha Jet. Taip atsirado dviej\xc5\xb3 l\xc4\x97ktuv\xc5\xb3 demonstracin\xc4\x97 komanda, kuri metini\xc5\xb3 min\xc4\x97jime atstovavo Portugalijai su 16 minu\xc4\x8di\xc5\xb3 auk\xc5\xa1tojo pilota\xc5\xbeo programa._NEWLINE_2005 m. Asas de Portugal komanda buvo atkurta kaip 103-iosios eskadril\xc4\x97s padalinys Be\xc5\xbeos aviacijos baz\xc4\x97je (BA11)._NEWLINE__NEWLINE_2010 m. komanda buvo i\xc5\xa1formuota prie\xc5\xa1 prasidedant aviacijos \xc5\xa1ven\xc4\x8di\xc5\xb3 sezonui. Neoficialiai buvo ai\xc5\xa1kinta, kad to prie\xc5\xbeastis - neskelbta avarija skrendant palei pat \xc5\xbeem\xc4\x99."